

*MEGHÍVÓ – L&G PROGRAMINDÍTÓ WORKSHOP*

*Meghívó a Magyar Lean & Green Platform programindító workshopjára*

**A GS1 Magyarország Nonprofit Zrt., a Holland Királyság Magyarországi Nagykövetsége és a Magyar Logisztikai, Beszerzési és Készletezési Társaság ezúton tisztelettel meghívja Önt a Magyar Lean & Green Programindító workshopjára, 2020. március 31-én 8:30 órától.**

A workshop keretében a résztvevők angol nyelvű előadást hallgathatnak meg a Lean & Green Europe Program eddigi eredményeiről, a szén-dioxid emisszió hatékony csökkentése érdekében végzett legjobb nemzetközi gyakorlatokról és bemutatásra kerülnek a Magyar Lean & Green Platform tervezett programjai, elérhető szolgáltatásai és szakmai támogatási kerete.

A program magyar és angol nyelvű, tolmácsolás nem biztosított.

A workshop helyszíne: **a Holland Királyság Nagyköveti Rezidenciája,** **1026 Budapest, Orló u. 6.**  
A workshop időpontja: **2020. március 31. 8:30-14:00**

A részletes programot az alábbiakban láthatja.

8.30 - 9.00: Érkezés, regisztráció

9.00 – 9.15: René van Hell nagykövet úr köszöntője

9.15 - 9.30: Nemzetközi és hazai háttér - Kétszeri Dávid, GS1 Magyarország

9.30 - 11.00: Nemzetközi jó gyakorlatok - Leon Simmons, Lean&Green Europe, Connekt Netherlands

11.00 - 11.30: Kávészünet

11.30 - 13.00: Workshop a hazai szakmai programról - Krázli Zoltán, GS1 Magyarország és Ujlakán Tibor, T75 Consulting

13.00 - 14.00: Szendvicsebéd

A workshopon történő részvétel ingyenes, de regisztrációhoz kötött. A részvételi lehetőség limitált.

Regisztrálni az alábbi linken tud: <https://gs1hu.org/lean-and-green-esemeny-regisztracio>

Amennyiben kérdései, javaslatai vannak az eseménnyel kapcsolatban, írjon nekünk a [lean&green@gs1hu.org](mailto:lean&green@gs1hu.org) e-mail címre.

